Mke wangu

MKE WANGU

Mke wangu ni Bi Amina Suwari.Ni mwanamke aliye mrembo Kwa hakika.Kwa bahati nzuri sura yake imefanana Kwa kiasi kikubwa na roho yake.Ni karimu anayependa kusaidia watu wasiojiweza katika jamii licha ya kipato chake kidogo ambacho anakipata kutokana na kazi yake ya ususi.Bi Suwari hupenda kujirembesha Kwa kila aina ya vipodozi ila hufanya hivyo Kwa ustadi mkubwa sana.Mke wangu amebarikiwa na mabinti watatu na mvulana mmoja.

Mbali na kupenda kujipodoa hubenda pia kusafiri sehemu mbalimbali za nchi.Kila Mara anapopata fursa ya kuzuru maeneo mbalimbali,yeye hujaribu kadri awezavyo na kubeba kila kitu kitakachohitajika katika safari hiyo ikiwemo mavazi,chakula na vinywaji.Mke wangu ni mwanamke sampuli yake anayependa kujisitiri kwa kuvaa magauni marefu yanayoficha sehemu zake za mwili.Yeye huhakikisha kwamba hata wasichana wetu anawafunza kujifunika miili yao ili wanapokuwa watu wazima wafanye hivyo kama mazoea kwao.

Vilevile Mke wangu ni mtu anayependa Mungu Kwa upendo uliokithiri Kwa sababu hunihimiza kila mara tumtangulize Maulana katika kila jambo tunalonuia kulifanya ili baadaye tusije tukajuta.Ni kawaida kama ibada kwake kuomba kabla hajaanza Siku na kuhimiza familia kufanya hivyo.Yeye yuko hasa katika dini ya ukirsto ambayo huhudumu kanisani kama mwimbaji wa sifa na kuabudu.Sauti yake nyororo anapoimba huwafanya watu wengi kumrudia Muumba wao pindi waisikiapo.

Isitoshe Mke wangu hupenda watoto wadogo Kwa umri Kwa kuwa anaamini ipo siku ambapo yeye alikuwa kama wao na alihitaji mwongozo kutoka kwa watu wazima na akaupata hivyo huona ana jukumu kwao.Huwahimiza watoto hawa kuwa na heshima Kwa watu wote na Mungu wao.

Licha ya Mke wangu kuwa na talanta ya ususi pia huwa mpishi hodari.Harufu ya chakula anachotayarisha huzagaa hewani na kualika hata wapita njia ambao huvumilia harufu na kuenda zao.Upishi wake hufungamana na viungo kadhaa vya mapishi.Maandalizi ya vyakula vyake huchukua muda ila chakula kinapopakuliwa hauishi kumeza mate na kuking'ang'ania licha ya kuwa tumbo lishapokea kiasi chake.

Kwa kweli nampenda mke wangu sana kwa vile hunipa amani ninapokuwa karibu naye na ni ombi langu Kwa Mungu kwamba azidi kumpa afya njema na kuishi kwingi ili azidi kuwafaa wengi katika jamii.